REGOLAMENT TAL-KUMMISSJONI (KE) Nru 1224/2007
tad-19 ta’ Ottubru 2007
li jiddetermina l-koeffiċjent ta’ attribuzzjoni għall-applikazzjonijiet għal liċenzji ta’ esportazzjoni għal ġobnijiet biex jiġu esportati għall-Istati Uniti ta’ l-Amerika fl-2008 fil-qafas ta’ ċerti kwoti tal-GATT
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1),
Wara li kkunsidrat ir-Regolament tal-Kummissjoni (KE) Nru 1282/2006 tas-17 ta’ Awwissu 2006 li jistabbilixxi regoli dettaljati speċjali għall-applikazzjoni tar-Regolament tal-Kunsill (KE) Nru 1255/1999 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib (2), b'mod partikolari l-Artikolu 25(1) tiegħu,
Billi:
(1)
Ir-Regolament tal-Kummissjoni (KE) Nru 1022/2007 (3) jiftaħ il-proċedura għall-attribuzzjoni ta’ liċenzji ta’ esportazzjoni għal ġobnijiet għall-esportazzjoni għall-Istati Uniti ta’ l-Amerika fl-2008 fil-qafas tal-kwoti tal-GATT imsemmija fl-Artikolu 23 tar-Regolament (KE) Nru 1282/2006.
(2)
L-applikazzjonijiet għal-liċenzji ta’ esportazzjoni għal ċerti kwoti u gruppi ta’ prodotti jaqbżu l-kwantitajiet disponibbli għas-sena tal-kwoti 2008. Hemm lok għalhekk li l-koeffiċjenti ta’ l-attribuzzjoni jiġu ffissati skond id-dispożizzjonijiet ta’ l-Artikolu 25(1) tar-Regolament (KE) Nru 1282/2006.
(3)
Fid-dawl ta’ l-iskadenza ffissata għall-implimentazzjoni tal-proċedura tad-determinazzjoni ta’ dawn il-koeffiċjenti, skond l-Artikolu 4 tar-Regolament (KE) Nru 1022/2007, jeħtieġ li dan ir-Regolament japplika mill-aktar fis possibbli,
ADOTTAT DAN IR-REGOLAMENT:
Artikolu 1
L-applikazzjonijiet għal-liċenzji ta’ esportazzjoni ppreżentati skond l-Artikolu 2 tar-Regolament (KE) Nru 1022/2007 huma stabbiliti soġġett għall-applikazzjoni tal-koeffiċjenti ta’ attribuzzjoni li jidhru fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, 19 ta’ Ottubru 2007.